# Aske Jacoby

### Fra Wikipedia, den frie encyklopædi

Aske Jacoby, dansk guitarist, født 29. november 1963 i København.

Aske Jacoby dannede i 1979 Aske Jacoby Band, der senere skiftede navn til News. News indspillede LP'erne Stereo Magasin (1981) og Sæt Sejl (1982) inden Jacoby i 1983 forlod bandet. Kort efter Jacobys og forsanger Gitte Naurs farvel til bandet fik News stor succes med en række store hits i Danmark - ikke mindst i kraft af den nye forsanger Søs Fenger.

I 1983 blev den blot 20-årige Jacoby taget under vingerne hos C.V. Jørgensen og spillede guitar i hans backing band. Det skulle blot blive første stop blandt tidens største figurer på den danske musik-scene. Op gennem firserne og halvfemserne spiller Jacoby hos bl.a Sanne Salomonsen, Thomas Helmig og Kasper Winding og I 1985 danner Jacoby sammen med bl.a. Jørgen Klubien, Danseorkesteret, hvis første LP bliver et kæmpe hit.

Aske Jacoby er en af dansk musiks mest anvendte studiemusikere og har efter eget skøn medvirket på over tohundrede pladeudgivelser.

Det er imidlertid kun blevet til tre plader i eget navn. I 1991 udgiver Jacoby sin første solo-plade "Not only for the royalties" til anmelderros, men uden kommerciel success. I 1997 udsender Jacoby en liveplade fra Copenhagen Jazzhouse under titlen "Clubbing" og i 2004 sendes "Transfer Power" på gaden.

Aske Jacoby modtog i 2004 Ken Gudman Prisen for sine præstationer i dansk musikliv.

| Artiklen om Aske Jacoby kan blive bedre, hvis der indsættes et (bedre) billede. Du kan hjælpe ved at afsøge Commons for et passende billede eller uploade et godt billede til Commons iht. de tilladte licenser og indsætte det i artiklen.

Hentet fra "http://da.wikipedia.org../../../a/s/k/Aske_Jacoby_a786.html"

Kategorier: Personbillede savnes | Danske musikere | Guitarister | Født i 1963

##### Views

- Artikel
- Diskussion
- Nuværende version

##### Søg